ALUEVALTUUSTOALOITE 4.10.2022

**MIELENTERVEYSTRATEGIAN VALMISTELU JA NUORTEN TERAPIATAKUU - JA MIELENTERVEYSHOITOTAKUUN KOKEILU KESKI-SUOMEN HYVINVOINTIALUEELLA**

Nuorten ahdistuneisuus ja masennusdiagnoosit ovat lisääntyneet viime vuosina. Hoitovaje on korona-aikana kasvanut ja moni nuori jäänyt yksin. Yhtään lasta ja nuorta ei ole varaa päästää syrjäytymään ajoissa hoitamattomien mielenterveysongelmien vuoksi. Pelkkä terapia ei ole ratkaisu, mutta hoitoon ajoissa pääseminen tukee myös lääkkeettömän hoidon oikea-aikaisuutta ja mielenterveyden vahvistumista.

1. **Keski-Suomen alueella aloitetaan/toteutetaan/pyritään toteuttamaan aluevaltuustokaudella kokeilu/pilotti alle 30-vuotiaiden nuorten terapia- ja mielenterveyshoidon takuun kokeilusta erityisesti keskivaikeisiin ja lieviin mielenterveyden ongelmien hoitamiseksi ja vaikeiden masennuksien ehkäisemiseksi.**
2. **Kokeilussa walk-in keskusteluapua sote-ammattilaisen kanssa on saatava viimeistään seuraavana päivänä, myös ilman ajanvarausta.**
3. **Lyhytterapeuttisia käyntejä on tarjolla 1-20 asiakas/potilaslähtöisesti mielenterveyttä vahvistamaan.**
4. **Pidempiin terapioihin hakeutumista tuetaan asiakaslähtöisesti, jotta masentunut nuori ei joudu yksin taistelemaan käyvän hoidon saamiseksi ja hoitotahon löytämiseksi.**
5. **Myös jalkautuvia menetelmiä voidaan käyttää avun piiriin ajoissa pääsemiseksi.**
6. **Yhteistyötä tehdään terveyskeskuksen, oppilashuollon/opiskelijahuollon, YTHS:n, nuorisovastaanoton- ja nuorisopsykiatria sekä mielenterveyteen liittyvien järjestöjen kanssa. Myös asiantuntijajärjestöt kannattaa kutsua yhteistyöhön mukaan.**
7. **Nuori saa apua viikossa riippumatta siitä minkä tahon kautta hän hakeutuu.**

**Me allekirjoittaneet aluevaltuutetut esitämme, että Keski-Suomen hyvinvointialue laatii mielenterveysstrategian vuoden 2023 loppuun mennessä, jossa huomioidaan kyseiset ylläolevat ehdotukset ja alle 30-vuotiaiden nuorten terapiatakuun kokeilu tämän aluevaltuustokauden aikana.**

 **Sirkku Ingervo Matleena Käppi**

.